România este statul din Uniunea Europeană cu cel mai înalt risc de sclavie modernă. Concluzia se arată în raportul „Modern Slavery Index 2017”.

Raportul a fost realizat de către centrul de analiză și consultanță de risc Verisk Mapelcroft, din Marea Britanie.

România, Bulgaria, Italia, Grecia și Ciprul sunt cele cinci state menționate ca având cele mai mari riscuri de sclavie modernă. De asemenea, cele cinci țări sunt prezentate și ca „puncte-cheie” de intrare în UE a migranților, categorie extrem de vulnerabilă la exploatare.

Situația din România s-a înrăutățit mai repede decât în orice altă țară din lume, după ce a pictat 56 de poziții față de raportul anterior, scriu autorii studiului.

România și Italia „au cele mai grave încălcări raportate în UE, inclusiv forme severe de muncă forțată, precum servitute și trafic”, se arată în raport.

Însă țara noastră este singurul stat din UE cu eticheta de „risc sporit” în privința sclaviei moderne.

„Asta înseamnă că scorul obținut de România reprezintă riscuri în interiorul României. Victimele din România ale sclaviei din UE sunt reflectate și în scorurile altor țări”, a declarat pentru Balkan Insight Jason McGeown, directorul de comunicare al Verisk Maplecroft.